Ľudo Zelienka

[thumb|Hrob Ľuda Zelienku na [Cintorín Slávičie údolie|Slávičom údolí v Bratislave]]
**Ľudo Zelienka** (tiež **Zeljenka**, pseudonymy **Ľudovít Radimovský**, **Ľudo Zelienka-Akela**, **Ľudo Zelienka-Detvan**, **Ľudo Zelienka-Hron**, **Ujo z Detvy** a iné; * 5. december 1917, Zvolen – † 8. august 1977, Bratislava) bol slovenský novinár, dramatik, publicista, pedagóg, redaktor, prekladateľ a ľudový rozprávač.

## Životopis
Narodil sa v robotníckej rodine Ľudovíta Zelienku a jeho manželky Paulíny, rodenej Kankovej. Vzdelanie získaval na reálnom gymnáziu vo Zvolene, na Učiteľskej akadémii v Banskej Bystrici, kde aj v roku 1939 maturoval, a neskôr študoval externe v Bratislave etnografiu a v roku 1968 tu aj promoval. 

V rokoch 1939 – 1940 pracoval ako učiteľ v Zolnej, v rokoch 1940 – 1944 bol riaditeľom školy v Budči. V roku 1944 sa aktívne zúčastnil Slovenského národného povstania, v rokoch 1945 – 1950 bol prednostom oddelenia a neskôr celého odboru na Povereníctve školstva a od roku 1950 až do smrti pracoval v Slovenskom pedagogickom nakladateľstve ako propagačný redaktor a neskôr šéfredaktor oddelenia časopisov. Zomrel v roku 1977 v Bratislave.

## Tvorba
Prvé literárne diela začal uverejňovať ešte počas stredoškolských štúdií v časopisoch Evanjelický posol spod Tatier a A-Zet, neskôr prispieval i do periodík Pravda, Práca, Smena, Sloboda, Hlas ľudu, Život a pod. Začal uverejňovaním fejtónov, čŕt a poviedok, no písal tiež rozhlasové hry, menšie rozhlasové dramatické útvary a skeče. Knižne debutoval v roku 1950 divadelnou hrou pre deti *Detvanček a Hopsasa vo svete nestratia sa*. Tematicky čerpal z ľudovej slovesnosti i zo súčasnosti, snažil sa vzbudzovať lásku k prírode a zmysel pre povinnosť. V tvorbe pre deti sa venoval písaniu najmä humoristických próz, no tiež veselohier a zbieraniu anekdôt, vtipov a historiek. Je tiež autorom populárnych príručiek a spevníkov, estrádnych, rozhlasových a televíznych scenárov. Vynikol aj ako ochotník a ľudový rozprávač. Okrem vlastnej tvorby sa venoval tiež prekladom z maďarskej a českej literatúry, väčšinou humoristickej.

## Ocenenia
* 1946 – Rad SNP II. triedy
* 1947 – československá vojenská medaila Za zásluhy I. stupňa
* 1969 – zaslúžilý pracovník kultúry

## Dielo
### Tvorba pre deti a mládež
*1950 – *Detvanček a Hopsasa vo svete nestratia sa*, divadelná hra (inscenácia v roku 1944)
*1952 – *Figliari spod Poľany*, divadelná hra (inscenácia v roku 1951)
*1952 – *Živý kútik*, veselohra (inscenácia v roku 1951)
*1954 – *Rozprávka pri praslici*, libreto k prvej detskej opere na motívy diela *Figliari spod Poľany* (hudba J. Kowalski)
*1959 – *Tragédia prvých letcov*, celovečerné bábkové predstavenie podľa starogréckej povesti o Daidalovi a Ikarovi
*1956 – *Z rozprávky do rozprávky*, súbory scénok, dramatizácie klasických ľudových rozprávok
*1959 – *Bábky hrajú deťom*, dramatizácie klasických ľudových rozprávok
*1953 – *Ohnivko slávností*, zbierka divadelných a bábkových scénok, dramatizácií rozprávok a piesní
*1955 – *Hráme maličkým* (spoluautorka L. Dedinská), zbierka divadelných a bábkových scénok, dramatizácií rozprávok a piesní
*1968 – *Scénky pre malých, menších, najmenších*, zbierka divadelných a bábkových scénok, dramatizácií rozprávok a piesní
*1943 – *Hor sa do letovísk SEM*, praktická príručka so spevníkom
*1946 – *Skauti, spievajme*, praktická príručka so spevníkom
*1948 – *Spevy mladých*, praktická príručka so spevníkom

### Knihy pre dospelých
*1957 – *Radostná rekreácia*, inštruktážna kniha
*1961 – *Detvianska nátura*, humorná mozaika zo života podpolianskeho ľudu
*1962 – *Malý zábavník*, humoristický zborník
*1972 – *Poľovnícke smiechoty*
*1974 – *Rybárske smiechoty*
*1976 – *Kamienky do mozaiky*
*1978 – *Športové smiechoty*
* *Hlas svedomia a iné novely*

### Dráma pre dospelých
*1975 – *Žinčica kontra infarkt*, veselohra so spevmi a tancami
**Vo vyšetrovacej väzbe*

### Kabarety
*1953 – *Smiechom k srdcu*
*1970 – *Letisko Bratislava neprijíma*

### Televízna tvorba
**Chválenkári*, humoristický seriál

### Zborníky a preklady
*1953 – *Súčasná sovietska satira* (zostavovateľ, spoluautor Š. Wieskopf)
*1954 – *Výber z maďarskej satiry* (zostavovateľ i prekladateľ)
*O. Waltrová – *Rozprávka o zlatej kačke*
*J. Mikula – *Muž, ktorý blesky krstil*

## Literatúra
* 

## Externé odkazy
* 

Kategória:Slovenskí spisovatelia
Kategória:Slovenskí spisovatelia pre deti a mládež
Kategória:Slovenskí prozaici
Kategória:Slovenskí dramatici
Kategória:Slovenskí prekladatelia
Kategória:Slovenskí novinári
Kategória:Osobnosti zo Zvolena